جامعه عمر

جامعه عمر (رسمي نوم: د عمر بن خطاب جامعه) يو لوی مسجد دی چې د کندهار ښار په مرکز کې د شهيدانو چوک سوېل ته پروت دی.

تاريخ
دا جامع مسجد د کندهار د لويو مسجدونو څخه دی، او بنسټ ډبره يې په کال ١٩٩٩ کې د هغه مهال د طالبانو واکمن ملامحمد عمر (مجاهد) لخوا د جامعه عمر په نوم کښېښودل سوي. 

د امریکا تر اشغال او د طالبانو د نظام د ړنګېدو سره سم ددې جامعې چاري نيمی پاته شوې، چي وروسته د حامد کرزي د حکومت په وخت کي بېرته پیل سوې، خو ددې مسجد ډېرې چارې بيا د همايون عزيزي د والي توب پر مهال بشپړې سوې. 

نوموړی جامع مسجد د افغانستان په کچه تر ټولو د لوی مسجدونو څخه ګڼل کيږي چې په یوه وخت کې د ۱۴۰۰۰ لمونځ کوونکو وړتیا لري. همدا راز له نوموړی مسجد سره یوځای د دیني زده کړو یوه لویه مدرسه هم د جوړېدو په حال کي ده.
کرزی او جامعه عمر
کرزي د سپتمبر پر ۵مه په کال ٢٠١۴م کې د جامعه عمر نوم د حضرت عمر بن خطاب جامعه ته واړوئ، بیا د کرزي د واک پرمهال یې اماراتو د همدې مسجد د بشپړه کیدو مصارف ورکولو ژمنه ‏وکړه خو ‏کرزي له دي سره هم مخالفت وکړ چې هغه جامع مسجد دي د جامعه عمر په نوم پاتي سي.‏

يادونه
د يادونې وړ ده چې د ددې جومات (جامعه عمر) چې اوس پر هغه سيمه کې ودان دى، چې کلونه مخکې پکښې د کندهار يواځينۍ سينما ودانه وه، چې د روسانو د يرغل پر مهال د مجاهدينو او روسانو په جګړه کې ونړېدل او تر ډېرې مودې يې تعمير همداسې ړنګ او سوځېدلى پاتې وو.

سرچینې
وېشنيزه:کندهار
وېشنيزه:د افغانستان جوماتونه
وېشنيزه:د کندهار تاریخي ودانۍ